ସମୁଦ୍ରରେ ଭାସମାନ ଜଙ୍ଗଲ । ପର୍ଯ୍ୟଟକଙ୍କ ପାଇଁ ପାଲଟିଛି ଆକର୍ଷଣର କେନ୍ଦ୍ରବିନ୍ଦୁ, ଜାଣନ୍ତୁ କେଉଁଠି ରହିଛି ଏହି ଜଙ୍ଗଲ | Kanak News\nସମୁଦ୍ରରେ ଭାସମାନ ଜଙ୍ଗଲ । ପର୍ଯ୍ୟଟକଙ୍କ ପାଇଁ ପାଲଟିଛି ଆକର୍ଷଣର କେନ୍ଦ୍ରବିନ୍ଦୁ, ଜାଣନ୍ତୁ କେଉଁଠି ରହିଛି ଏହି ଜଙ୍ଗଲ\nBy Kanak News Bureau On May 12, 2022 - 3:35 PM\nକନକ ବ୍ୟୁରୋ : ସମୁଦ୍ର ମଝିରେ ଛୋଟ ଛୋଟ ଟାପୁ ବା ଜଙ୍ଗଲ ତ ଆପଣ ନିଶ୍ଚୟ ଦେଖିଥିବେ । କିନ୍ତୁ କେବେ ଶୁଣିଛନ୍ତି କି, ସମୁଦ୍ର ମଝିରେ ଭାସୁଥିବା ଜଙ୍ଗଲ ବିଷୟରେ ? ଯଦି ଶୁଣିନାହାନ୍ତି ତେବେ ଆସନ୍ତୁ ଜାଣିବେ କେଉଁଠି ଏପରି ଜଙ୍ଗଲ ରହିଛି ଆଉ କିଭଳି ଏହ ଭାସମାନ ଜଙ୍ଗଲ ସୃଷ୍ଟି ହୋଇଛି ।\nପୁରୁଣା ଓ ପରିତ୍ୟେକ୍ତ ସାମଗ୍ରୀ ଦେଖିବା ମାତ୍ରେ ଯେଉଁମାନଙ୍କ ହୃଦସ୍ପନ୍ଦନ ବଢିଥାଏ, ସେମାନେ ଅନ୍ତତଃ ଜୀବନରେ ଥରେ ଅଷ୍ଟ୍ରେଲିଆର ସିଡନି ନିକଟ ହୋମବୁସ୍ ଉପସାଗର ବୁଲି ଆସିବା ଦରକାର । ସେଠା ଉପକୂଳରେ ବିଂଶ ଶତାବ୍ଦୀରେ କାର୍ଯ୍ୟକ୍ଷମ ଥିବା ଅନେକ ପାଣିଜାହାଜ ଏବେ ଅବ୍ୟବହୃତ ଓ ପରିତ୍ୟେକ୍ତ ଅବସ୍ଥାରେ ଠୁଳ ହୋଇ ରହିଛି । ସେମାନଙ୍କ ଭିତରେ ରହିଥିବା ଏସଏସ୍ ଆୟାରଫିଲ୍ଡ ନାମକ ୧୦୨ ବର୍ଷର ଜାହାଜଟି ପର୍ଯ୍ୟଟକମାନଙ୍କୁ ବେସ୍ ଆକର୍ଷିତ କରୁଛି । ଏହାର କଳଙ୍କି ଲଗା ପୃଷ୍ଠଦେଶରେ ବିଭିନ୍ନ ବୃକ୍ଷରାଜିର ସମାହାର ପର୍ଯ୍ୟଟକଙ୍କ ମନରେ ଏକ ଭାସମାନ ଜଙ୍ଗଲର ଭ୍ରମ ଆଣିଥାଏ । ୧,୧୪୦ ଟନର ଏହି ପରିହାର୍ଯ୍ୟ ଜାହାଜଟି ମଧ୍ୟ ସ୍ଥାନୀୟ ଲୋକଙ୍କ ମନରେ ଭସା ଜଙ୍ଗଲ ଭାବେ ପରିଚିତ ।\nଦ୍ୱିତୀୟ ବିଶ୍ୱଯୁଦ୍ଧ ବେଳେ ଏହି ଜାହାଜଟୁ ପ୍ରଶାନ୍ତ ମହାସାଗରରେ ଡେରା ପକାଇଥିବା ଆମେରିକୀୟ ସୈନିକମାନଙ୍କ ପାଇଁ ବିଭିନ୍ନ ସାମଗ୍ରୀ ପରିବହନ କରିବାକୁ ସିଡନି ଯାତ୍ରା କରୁଥିଲେ ।\n୧୯୭୨ ମସିହାରେ ଏହା ଅବସର ନେବା ସହ ତାହାକୁ ଭାଙ୍ଗି କବାଡି ସାମଗ୍ରୀରେ ପରିଣତ କରିବା ପାଇଁ ନିର୍ଦ୍ଦେଶ ମିଳିଥିଲା । ମାତ୍ର କୌଣସି କାରଣରୁ ତାହା କାର୍ଯ୍ୟକାରୀ ହୋଇପାରିନଥିଲା । ଏବଂ ହୋମବୁସ୍ ଉପକୂଳ ମଧ୍ୟ ଆଉ ଜାହାଜର ଧ୍ୱଂସସ୍ଥାନ ହୋଇ ରହିଲା ନାହିଁ । ଫଳରେ ଦ୍ୱିତୀୟ ବିଶ୍ୱଯୁଦ୍ଧ ବେଳେ ବ୍ୟବହୃତ୍ତ ଅନେକ ଜାହାଜ ସମୁଦ୍ର କୂଳରେ ପଡିରହି ପ୍ରକୃତିରେ ବିଲୀନ ହେବାକୁ ଅପେକ୍ଷା କରିଛନ୍ତି । ତେବେ କାଳକ୍ରମେ ଏସ୍ଏସ୍ ଆୟାରଫିଲ୍ଡରେ ଆପଣା ଛାଏଁ ବିକଶିତ ହୋଇଥିବା ବୃକ୍ଷରାଜି ଅପରୂପ ପ୍ରାକୃତିକ ସୌନ୍ଦର୍ଯ୍ୟ ବହନ କରିବା ସହ ପର୍ଯ୍ୟଟକମାନଙ୍କ ପାଇଁ ଏକ ନିଆରା ଭସା ଜଙ୍ଗଲ ପାଲଟିଛି\nତାଜମହଲ କିଏ ନିର୍ମାଣ କରିଥିଲେ, ପ୍ରଥମେ ପଢିକି ଆସ? ତାଜମହଲର ୨୨ଟି କବାଟ ଖୋଲିବାକୁ ଆବେଦନ କରିଥିବା ବ୍ୟକ୍ତିଙ୍କ ଉପରେ ବର୍ଷିଲେ ହାଇକୋର୍ଟ ।\nଜୁନ୍ ୧୦ରେ ହେବ ରାଜ୍ୟସଭା ନିର୍ବାଚନ । ଓଡ଼ିଶାର ୩ ଆସନ ହେବ ଫାଙ୍କା, ଜାଣନ୍ତୁ କେଉଁ ସାଂସଦଙ୍କ କାର୍ଯ୍ୟକାଳ ହେଉଛି ଶେଷ?
